Макьу тарал сардаз ургъелги чучун

Т1амчиде росарал коч1ол саринал,

Сабру къварилъидал къалмикьан арал

Къисматалъе хъварал рек1ел жугьаби.

Нилъеца кьуч1 лъураб "Сариназул си"

Щулатаб батайги маг1арулазе,

Щибаб т1аде лъолеб раг1ул гамач1ги,

Меседил лъугьайги рек1ей г1агараб.

Биччанте борхизе "Сариназул си",

Сверухъ лъик1аб квешаб бат1а бахъизе,

Гьелдасан реч1ч1арал раг1ул ч1ораца,

Ч1ван лъезе ракьалда рокьукъаб щинаб.